jkorsvik/nowiki_second_scrape_merged huggingface dataset:
Joel Thomas Zimmerman

deadmau5 (uttale: «Dead mouse»; egentlig navn: Joel Thomas Zimmerman) er en progressive-, electro- og house-producer fra Toronto, Canada. Deadmau5 er blant annet kjent for hiten «The Reward is Cheese» i samarbeid med JELO. Han er også kjent for sanger som «Arguru», «Hi Friend!», «Not Exactly», «Strobe», «The Veldt» og «Ghosts 'n' stuff». Deadmau5 var også blant de største artistene som spilte på Roskildefestivalen i 2009. «Ghosts N Stuff» og «Not Exactly» er imidlertid de mest suksessrike sangene han har produsert, og var på toppen av Beatport-listen i flere uker i 2008. Han ble i etterkant også kåret av Beatport til årets electro house-DJ for 2008, og fikk i tillegg prisene for beste progressiv house-DJ og beste electro house-singel med «Not Exactly». deadmau5 vant igjen prisen for beste electro house- og progressiv house-artist i 2009.


== Navn ==
Navnet Deadmau5 kommer fra en hendelse der han fant en død mus i datamaskinen sin da han oppdaget en forferdelig lukt i leiligheten. Han skrev om dette på et IRC-chatroom og ble kalt «that dead mouse guy». Siden chatterommet ikke godtok kallenavn på over 8 tegn, ble «Deadmouse» til «deadmau5».


== Maskot ==
Zimmerman skapte først «Mau5head»-maskoten da han lærte å bruke et 3D-modelleringsprogram. Han eksperimenterte med former, og laget en Pac-Man-figur som han satte ører på. Etterhvert ble det laget en hjelm av denne figuren, som fikk god kritikk av fans. Det er i senere tid blitt laget flere versjoner av «Mau5head»-maskoten til forskjellige anledninger.


== Diskografi ==


=== Album ===
2005 – Get Scraped
2006 – Vexillology
2007 – Full Circle
2008 – Random Album Title
2008 – At Play
2009 – It Sounds Like
2009 – For Lack of a Better Name
2010 – Arguru - EP
2010 – Clockwork - EP
2010 – Strobe - EP
2010 – 4x4=12
2011 – Melleefresh vs deadmau5 At Play
2012 – >Album Title Goes Here<
2014 – While (1<2)


== Referanser ==


== Eksterne lenker ==
(en) Offisielt nettsted 
(en) Deadmau5 – kategori av bilder, video eller lyd på Commons 
(en) deadmau5 på Internet Movie Database 
(en) deadmau5 hos The Movie Database 
(en) deadmau5 på Apple Music 
(en) deadmau5 på Discogs 
(en) deadmau5 på MusicBrainz 
(en) deadmau5 på MusicBrainz 
(en) deadmau5 på MusicBrainz 
(en) deadmau5 på MusicBrainz 
(en) deadmau5 på SoundCloud 
(en) deadmau5 på Spotify 
(en) deadmau5 på Songkick 
(en) deadmau5 på Last.fm 
deadmau5 på Twitter 
deadmau5 på Facebook 
deadmau5 på Instagram 
deadmau5 på YouTube 
deadmau5 på Myspace 
deadmau5 på Tumblr 
deadmau5 på TikTok
Wellington Phoenix FC

Wellington Phoenix FC er en fotballklubb fra Wellington på New Zealand. De overtok New Zealand Knights sin plass i den australske eliteserien A-League foran 2007-2008 sesongen.


== Eksterne lenker ==
(en) Offisielt nettsted 
(en) Wellington Phoenix F.C. – kategori av bilder, video eller lyd på Commons
Dušan Uhrin

Dušan Uhrin (født 5. februar 1943 i Nová Ves nad Žitavou) er en tsjekkisk og slovakisk fotballtrener.
Han er trener for Slovan Bratislava. Selv om han ble født i Nitra-distriktet i den slovakiske delen av Tsjekkoslovakia, har han bodd i Praha siden han var seksten år gammel.
Han trente det tsjekkiske fotballandslaget under europamesterskapet i 1996, da laget vant en sølvmedalje.
Under sin trenerkarriere har Uhrin vært trener for Sparta Praha (Den tsjekkiske republikk), FC Hradek Králové (Den tsjekkiske republikk), Rudá Hvezda Brno (Den tsjekkiske republikk), Bohemians (Den tsjekkiske republikk), Teplice (Den tsjekkiske republikk), Al-Nasr (Saudi-Arabia), AIK (Sverige), AEL Limassol og APOEL (Kypros), Maccabi Haifa (Israel) og trente det kuwaitske fotballandslaget 1999–2002. 


== Referanser ==


== Eksterne lenker ==
(en) Dušan Uhrin – Transfermarkt (manager) 
(en) Dušan Uhrin – WorldFootball.net 
(en) Dušan Uhrin – Soccerway 
(en) Dušan Uhrin – PlaymakerStats.com (manager)
Peder W. Cappelen

Peder Wright Cappelen (født 18. januar 1931 i Bærum, død 4. januar 1992 samme sted) var en norsk forfatter, dramatiker og forlegger.Etter examen artium og Oslo handelsgymnasium reiste han om i Europa før han i 1958 overtok Helge Erichsens forlag, som ga ut Kjell Aukrust og Liv Ullmanns bøker.
Peder W. Cappelen var kjent for sine naturskildringer og eventyrpregede teateroppsetninger.
Hans gjennombrudd var Kark i 1974. Flere av hans teatermanus ble oppført i Belfast.
Hans far var Jørgen Wright Cappelen (1891–1982) og de tilhører den såkalte «forlagsgrenen» i den norske slekten Cappelen.
Peder W. Cappelen var gift først med Tone Wikborg og fra 1966 med Kari Simonsen. Fra hans første ekteskap er Anders W. Cappelen som er far til Sofie Cappelen. Fra annet ekteskap er  økonomiprofessor Alexander Cappelen og forskerne Cornelius Cappelen og Herman Cappelen.


== Utgivelser ==
Eventyret ute, brev fra Flyndrefjord (1960).  Samling av hans lørdagsartikler i Dagbladet, ill. Gösta Hammarlund
Dikter i ulvepels (1963).  Satirisk musikal til Oslo Nye Teater
Alene med vidda (1964), Vandringer (1968) og Vidda på ny (1974).  Naturskildringer ill. av  Hammarlund.
Seljefløyten (1966).  Eventyr.
Tornerose, den sovende skjønnhet (1968).  Manus til musikal.
Høstblad (Stenersens forlag, 1976), Fugl i en vår (1979) og Sommerfabel, fra Vidda til Skagen (1983).  Bildebøker illustrert av Jens Johannessen.
Loke (Nationaltheatret, 1972), Kark (Nationaltheatret, 1974), Trollspill (1975) og Hvittenland (1981).  Norrønt inspirerte stykker.
Lucie, jomfru til Austrått (1980), Dyveke, duen på Akershus (1982) og Knut Alvsson (1984).  Trilogi til Riksteatret, fremført på Akershus slott.
Kong Sverre, berget og ordet (1977), Manndattera og kjerringdattera (1977), Høna som måtte til Dovrefjell (1979) og Fugl (1983).  Variasjoner over folkeeventyr.
Eufemia-natten (1986).  Eventyrkomedie om møtet mellom kong Håkon V Magnusson og prinsesse Eufemia av Arnstein i året 1299.  Friluftsspill.
En møydom (1990).  Også fremført i friluft.
Goddag, regnbue! Av en isfiskers dagbok (1991)


== Priser ==
Ibsenprisen 1987 på kroner 25 000 for Eufemia-natten


== Referanser ==


== Eksterne lenker ==
(no) Peder W. Cappelen hos Sceneweb
Kallinika

SY Kallinika er en seilyacht som tilhører den norske miljøstiftelsen Bellona. Den er bygget i Temsche, Belgia av skipsbygger N.V. Jos. Boel & Zonen Scheepsbouwwerven mellom 1953 og 1957 som en del av det statlige Studax-prosjektet. Kallinika ble totalrenovert ved Struers Skibsværft i Danmark, 1990-1992.
Hver sommer reiser Bellonas Miljøpatrulje kysten rundt i miljøskipet S/Y Kallinika. I løpet av sommeren besøker S/Y Kallinika industrianlegg langs hele norskekysten. Skipet har også vært brukt i kampen mot oljeboring utenfor Lofoten, Vesterålen og Senja. 
Båten er 79 ft/23,5 m lang og 19 ft/5,9 m bred. Den stikker 2,28 m dypt og har en høyde over vannlinjen inklusive mast på ca. 27 m. Kallinika har to master og er Ketch-rigget. Skroget er av 9 mm valset og sveiset karbonstål.
Båten er utstyrt med en 262 HK, 8-sylindret MWM-motor (Motor Werken Mannheim) som er spesielt konstruert for lange distanser.
I tillegg til bysse, salong og styrhus har Kallinika elleve køyeplasser fordelt på fem lugarer.
Båtens navn er opprinnelig gresk, og er den kvinnelig form av mannsnavnet Kallinikos som er sammensatt av to elementer fra gresk; kalli, som kan bety god eller vakker, og nike som betyr seier (Nike er også navnet på den greske seiersgudinnen).

		
		
		
		


== Eksterne lenker ==
Bellonas miljøpatrulje
Jekaterina Podkopajeva

Jekaterina Iljinitsna Podkopajeva (russisk; Екатерина Ильинична Подкопаева, født 11. juni 1952 i Moskva) er en tidligere friidrettsutøver, som representerte Sovjetunionen og senere Russland. Gjennombruddet kom i VM 1983 i Helsingfors, hvor hun som 31-åring tok bronsemedaljer på både 800 meter og 1500 meter. Det er ytterst sjelden at friidrettsutøvere får sitt internasjonale gjennombrudd etter passerte 30 år, men enda mer uvanlig å hevde seg i verdenstoppen som 45-åring, som Podkopajeva beviste med gullet på 1500 meter under VM innendørs i 1997. 


== Personlige rekorder ==
800 meter – 1:55.96 (1983)
1000 meter – 2:37.27 (1993)
1500 meter – 3:56.65 (1984)
En engelsk mil – 4:23.78 (1993)


== Eksterne lenker ==
(en) Jekaterina Podkopajeva – Olympics.com 
(en) Jekaterina Podkopajeva – Olympic.org 
(en) Jekaterina Podkopajeva – Olympedia 
(en) Jekaterina Podkopajeva – Sports-Reference (OL-resultater – arkivert) 
(en) Jekaterina Podkopajeva – World Athletics 
(en) Jekaterina Podkopajeva – Track and Field Statistics
Zamira Zajtseva

Zamira Khamatkhanovna Zajtseva (russisk: Замира Хаматхановна Зайцева, født 16. februar 1953 i Andijon) er en tidligere friidrettsutøver, som representerte Sovjetunionen og senere Usbekistan. Hennes fremste meritt er sølvmedaljen på 1500 meter fra VM 1983 i Helsingfors. Under EM 1982 i Athen tok hun sølvmedalje på samme distanse.  


== Personlige rekorder ==
800 meter: 1:56.21
1500 meter: 3:56.14


== Eksterne lenker ==
(en) Zamira Zaitseva – World Athletics 
(en) Zamira Zaitseva – Track and Field Statistics
Repos

Et repos er et parti midt i en trapp eller rampe som ikke har stigning. Det kan for eksempel være en trappeavsats, eller et flatt parti midt i et rett trappeløp. 
I Norge er det krav om at lange trapper og ramper har hvilerepos med jevne mellomrom slik at de som går i trappene skal kunne stoppe og hvile, og for å begrense fall-lengden og eventuelle personskader hvis en person faller.


== Referanser ==
Wolfgang-Ekkehard Scharlipp

Wolfgang-Ekkehard Scharlipp (født 22. juli 1947 i Bad Salzuflen i Tyskland) er en tysk turkolog, tibetolog og indolog. 
Han har etter doktorgraden om tyrkernes språk- og litteraturhistorie undervist ved universitetene i Freiburg/Breisgau, Zürich og Nikosia (den greske delen av byen). og siden 1997 i København.


== Verker ==
Untersuchungen zur Morphologie und Substitution türkeitürkischer Neologismen, Hamburg 1978
Auxiliarfunktionen von Hauptverben nach Konverb in der neuuigurischen Schriftsprache von Sinkiang, Berlin 1984
mit Dieter Back Einführung in die tibetische Schrift, Hamburg 1989
Die frühen Türken in Zentralasien. Eine Einführung in ihre Geschichte und Kultur, Darmstadt 1992
Introduction to the Old Turkish Runic Inscriptions, Nikosia 1994
Türkische Sprache-Arabische Schrift. Ein Beispiel schrifthistorischer Akkulturation, Budapest 1995
Eski Türkçe Run Yazıtlarina Giriş. Introduction to the Old Turkish Runic inscriptions, Engelschoff 2000
Die alttürkische Literatur. Einführung in das vorislamische Schrifttum, Engelschoff 2005


== Referanser ==


== Eksterne lenker ==
(de) Verk av og om Wolfgang-Ekkehard Scharlipp i katalogen til det tyske nasjonalbiblioteket

Wolfgang Scharlipp
Publikasjoner av Wolfgang Scharlipp
Antártica

Antártica er en kommune i den chilenske provinsen Antártica Chilena og sammenfaller med Chiles krav i Antarktis, Territorio Chileno Antártico. Området er strekker seg fra 53° vest til 90° vest, og omfatter hele området sør for 60° sørlig bredde.Området overlapper helt eller delvis med Argentinsk Antarktis og Britisk Antarktis og omfattes av Antarktistraktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men traktaten slår også fast at statene ikke har oppgitt sine territoriale krav ved tiltredelse. Chile har tiltrådt traktaten.
Antártica ble opprettet 11. juli 1961 og var underlagt Provincia de Magallanes fram til 1975 da Provincia de Antártica Chilena ble opprettet. Antártica administreres av kommunen Cabo de Hornos på det chilenske fastlandet.


== Forskningsstasjoner og bosetninger ==
Den største chilenske bosetningen finnes på King George Island og består av forskningsstasjonen Eduardo Frei med flyplassen Teniente Rodolfo Marsh Martin Aerodrome samt den tilgrensende sivile bosetningen Villa Las Estrellas. I Villa Las Estrellas finnes rådhus, hotell, barnehage, skole, sykehus, postkontor og bank. Denne enklaven er et senter for logistikkstøtte til de andre forskningsstasjonene på King George Island.
Alle de fem chilenske forskningsstasjonene i Antarktis er beliggende i Antártica.


== Referanser ==
Bjørkvasshatten

Bjørkvasshatten  (sørsamisk: Guertiesgaejsie) er et fjell i Lierne kommune i Trøndelag. Det har en høyde på 1 296 meter over havet, og er det ellevte høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Referanser ==
Ljubov Gurina

Ljubov Mikhajlovna Gurina (russisk; Любовь Михайловна Гурина, født 6. august 1957 i Matushkino, Kirov oblast, Russland) er en tidligere mellomdistanseløper, som representerte Sovjetunionen og senere Russland. Gjennombruddet kom med sølvmedaljen på 800 meter under VM 1983 i Helsingfors, hvor hun løp på tiden 1.56,11, kun slått av legenden Jarmila Kratochvílová. Gurina tok bronsemedaljer både i EM 1986 i Stuttgart og under VM 1987 i Roma, med karrierens raskeste 800 meter: 1.55,56. I VM 1993 i Stuttgart ble hun kun slått av Maria Mutola.
Etter en lang og suksessfull karriere, ble hun under EM 1994 i Helsingfors den eldste europamesteren i friidrett, da hun som 37-åring tok gullet på 800 meter.


== Personlige rekorder ==
800 meter – 1:55.56 (1987)
1500 meter – 4:02.47 (1994)


== Referanser ==


== Eksterne lenker ==
(en) Ljubov Gurina – Olympedia 
(en) Ljubov Gurina – Sports-Reference (OL-resultater – arkivert) 
(en) Ljubov Gurina – World Athletics 
(en) Ljubov Gurina – Track and Field Statistics 
Sporting  Heroes
Herefordshire Football League

Herefordshire Football League er en engelsk fotballiga som er holder til fylket Herefordshire. Ligaen har fire divisjoner – Premier Division og divisjonene 1 til 3. Selv om denne ligaen er ikke med i den offisielle nasjonale ligasystemet, kan lag som vinner denne ligaen, rykke opp til de lavere divisjonene av West Midlands (Regional).


== Klubber i 2011/12 sesongen ==


=== Premier Division ===
Bartestree, Ewyas Harold, Fownhope, Hay St Marys, Hinton, Holme Lacy, Kington Town, Lads Club Reserves, Ledbury Town FC, Mercia Athletic, Pegasus Reserves, Wellington Reserves, Westfields Reserves


=== Division One ===
Ewyas Harold Resereves, Hinton Resereves, Kingstone Rovers, Lads Club Colts, Ledbury Town Resereves, Orleton Colts, Shobdon, Sinkum, Wellington Colts, Weobley, Woofferton


=== Division Two South ===
Civil Service, Dore Valley, Fownhope Reserves, Holme Lacy Reserves, Holmer, Kingstone Harriers, Orcop Juniors, Relentless, Sinkum Colts, Toros, Weston


=== Division Two North ===
Bartestree Reserves, Burghill, Kington Town Reserves, Leintwardine, Leominster Town Colts, Orleton Colts Reserves, Pencombe, Stoke Prior, Tenbury Town, Wolseley, Woofferton Colts


== Eksterne lenker ==
Offisielt nettsted 
Resultater
Epigraf

Epigraf (fra ἐπιγραφή; «påskrift» eller «innskrift») er et eldre faguttrykk for innskrifter fra antikk tid. Uttrykket er til en viss grad gått ut av bruk. Den historiske hjelpevitenskap som befatter seg med slike antikke innskrifter ble kalt epigrafikk, og fagfolkene innen feltet kalles epigrafer.
I overført betydning kan sitater som innleder kapitler i en bok bli kalt epigrafer.
Datapakke

En datapakke er et grunnelement ved transport av data via et moderne digitalt pakkesvitsjet kommunikasjonsnett. Datapakken består av en gruppe bytes som sendes samlet etter hverandre over en kommunikasjonsnett. 
Man deler opp en typisk datapakke i to deler: 

Kontrollstruktur (engelsk: «header»). Kontrollstrukturen inneholder informasjon om avsender og mottaker adresser, sekvensnummer, prioritet og feildeteksjonskoder (engelsk: «Cyclic Redundancy Check»).
Nyttelast (engelsk: «payload») som består av en del av den informasjonen som ønskes overført.Dersom en feil oppstår under overføring, vil mottaker kunne oppdage dette ved å sjekke nyttelasten opp mot feildeteksjonskoden, og kan dermed be avsender om å sende pakken på nytt.


== Innkapsling ==
I moderne datanett har man typisk også ofte innkapsling av datapakker i høyere logiske lag av nettverket. For eksempel kan en TCP/IP pakke være innkapslet som Ethernet-rammer fra datamaskin til modem, hvor så TCP/IP-pakken kan bli pakket inn på en annen måte i overføringen fra modem til teletilbyder, det være seg PPPoE, PPPoA eller IPoE. Det samme kan også skje på de nasjonale og internasjonale fiberlinjene, der for eksempel TCP/IP-trafikken kan kontainerifiseres med ATM for å kunne kontrollere tjenestekvaliteten (engelsk: Quality of Service), for eksempel sikre at transatlantiske telefonsamtaler ikke blir forstyrret av øvrig trafikk.


== Overføring ==
Serier av datapakker avsendes i sekvenser fra bruker, og det kan være opphold av tilfeldig varighet mellom pakker. I et nettverk med pakkesvitsjing kan datapakkene bli dirigert til å følge samme rute frem til mottaker. Dette kalles «virtuell linje» («virtual circuit»), siden datapakkenes rekkefølge derved opprettholdes på en måte som tilsvarer pakker som sendes via en fysisk linje. I det tidlige, internasjonale X.25-nettet var dette tilfelle. Alternativt kan hver datapakke dirigeres uavhengig av de øvrige gjennom nettverket, til dels kan de sendes til mottager ad ulike veier. Da kalles pakkene «datagram», og de kan bli mottatt i en annen rekkefølge enn de ble avsendt. Dette er tilfelle i dagens Internett. Nummerering av pakkene må da medfølge blant kontrollbitene, slik at korrekt pakkesekvens kan gjenopprettes. I et pakkesvitsjet nett kan datapakkene bli forsinket i varierende grad ved at de venter i trafikk-køer for å bli videresendt ut fra svitsjene som de passerer. På mottakersiden kalles variasjonene for «pakkejitter», som gir skadelig forstyrrelser dersom informasjonsbitene skal formidle et kontinuerlig signal for lyd eller video. Ved formidling kun av data/tekst og stillbilder har slik pakkejitter liten betydning.
Brigitte Kraus

Brigitte Kraus (født 12. august 1956 i Bergisch Gladbach) er en tidligere mellomdistanseløper, som representerte Vest-Tyskland på 1500 meter og 3000 meter. Hennes fremste meritt er sølvmedaljen på 3000 meter fra VM 1983 i Helsingfors.


== Referanser ==


== Eksterne lenker ==
(de) Brigitte Kraus – Munzinger Sportsarchiv 
(en) Brigitte Kraus – Olympedia 
(en) Brigitte Kraus – Sports-Reference (OL-resultater – arkivert) 
(en) Brigitte Kraus – World Athletics 
(en) Brigitte Kraus – Track and Field Statistics
Háteigskirkja

Háteigskirkja er en kirke som står øst for gamlebyen i Reykjavík. Den ble bygd i perioden 1957–1965 av Halldór H. Jónsson.


== Eksterne lenker ==
Kirkjan.is – Háteigskirkja
Marianne Dickerson

Marianne Dickerson (født 14. november 1960, død 14. oktober 2015) var en amerikansk maratonløper.
Hennes beste løp var under VM i 1983 i Helsingfors, hvor hun tok sølvmedalje bak Grete Waitz, med tiden 2:31:09. I 1988 vant hun Baltimore-Marathon med tiden 2:41:05.


== Referanser ==


== Eksterne lenker ==
(en) Marianne Dickerson – World Athletics 
(en) Marianne Dickerson – Track and Field Statistics
Metsamor kjernekraftverk

Metsamor kjernekraftverk (armensk: Մեծամոր ատոմակայան) er et kjernekraftverk i Armenia som produserer elektrisk kraft. Kraftverket er også kjent som Oktemberyan eller Medzamor, og ligger omtrent 30 km vest for Armenias hovedstad Jerevan. Byggingen av anlegget begynte i 1973, og det ble satt i kommersiell drift i oktober 1979. Det er det eneste atomkraftverket i landet. 
Til å begynne med hadde kraftverket to trykkvannsreaktorer som tilsammen hadde en maksimal elektrisk effekt på 816 MW. Anlegget stod for 40 % av Armenias elektrisitetsproduksjon. Årsproduksjonen i 2007 var på om lag 2 347 GWh elektrisk kraft. Anlegget ble stengt etter jordskjelvet i Armenia i 1988, men da Tyrkia og Aserbajdsjan satte opp blokader, ble det mangel på elektrisk kraft i landet. De armenske myndighetene så seg derfor nødt til å gjenåpne kjernekraftverket i 1993, men nå med kun én reaktor. Den første (eldste) reaktoren ble tatt ut av bruk allerede året etter jordskjelvet. Det tenkes at utfasingen av anlegget vil skje i løpet av 2016.
Armenia tenker nå på å bygge et nytt atomkraftverk med en elektrisk effekt på mellom 1 000 og 1 200 MW, og utbyggingen vil kanskje begynne i 2011. Det vil mest sannsynlig settes i drift i 2017.


== Referanser ==


== Eksterne lenker ==
(hy) Offisielt nettsted 
(en) Metsamor Nuclear Power Plant – kategori av bilder, video eller lyd på Commons
Glyvrar

Glyvrar (IPA: [ˈgliːvɹaɹ], dansk: Glibre) er en bygd på Færøyene. Den ligger ved Skálafjørður på Eysturoy, og er en del av Runavíkar kommuna. Glyvrar er første gang nevnt i 1584. Fra 1903 til 1928 lå det en navigatørskole på Glyvrar, og uteksaminerte elever herfra ble oftest skippere på fiskefartøyer. Kirken på Glyvrar ble bygd i 1927, og gjennomgikk en omfattende restaurering i 1981. 1. januar 2009 hadde Glyvrar 392 innbyggere, mot 410 i 1985.


== Referanser ==


== Eksterne lenker ==
(en) Glyvrar – kategori av bilder, video eller lyd på Commons 
(en) Glyvrar – galleri av bilder, video eller lyd på Commons 
Glyvrar på faroeislands.dk
Raisa Smekhnova

Raisa Filippovna Smekhnova (russisk: Раиса Филипповна Смехнова, født som Katjukova 16. september 1950 i Kaltan, Kemerovo, Russland) er en russisk tidligere maratonløper som representerte Sovjetunionen. Karrierens høydepunkt var bronsemedaljen i VM 1983 i Helsingfors, bak Grete Waitz og Marianne Dickerson. Smekhnova ble sovjetisk mester på maraton i 1985.


== Eksterne lenker ==
(en) Raisa Smekhnova – Olympedia 
(en) Raisa Smekhnova – Sports-Reference (OL-resultater – arkivert) 
(en) Raisa Smekhnova – World Athletics 
(en) Raisa Smekhnova – Track and Field Statistics
Anisoara Cușmir-Stanciu

Anisoara Cușmir-Stanciu (født 28. juni 1962 i Brăila) er en tidligere friidrettsutøver fra Romania, som hovedsakelig deltok i lengde. I perioden 1982 til 1983 forbedret hun verdensrekorden i lengde fire ganger. I 1983 tok hun sølvmedalje i 
VM i Helsingfors, bak Heike Daute (Drechsler). På grunn av de fleste østblokklandene sin boikott av OL i 1984 i Los Angeles deltok ikke flere av de fremste konkurrentene, deriblant Heike Daute (Drechsler). Med et hopp på 6.96 vant hun olympisk gullmedalje, karrierens høydepunkt.


== Referanser ==


== Eksterne lenker ==
(de) Anisoara Cușmir-Stanciu – Munzinger Sportsarchiv 
(en) Anisoara Cușmir-Stanciu – Olympics.com 
(en) Anisoara Cușmir-Stanciu – Olympic.org 
(en) Anisoara Cușmir-Stanciu – Olympedia 
(en) Anisoara Cușmir-Stanciu – Sports-Reference (OL-resultater – arkivert) 
(ro) Anisoara Cușmir-Stanciu – Romanias olympiske komité 
(en) Anisoara Cușmir-Stanciu – World Athletics 
(en) Anisoara Cușmir-Stanciu – Track and Field Statistics